**HOTĂRÂRE**

**pentru aprobarea bugetului de venituri şi cheltuieli aferent**

**activităţii de privatizare pe anul 2019 al Ministerului Transporturilor**

 *În temeiul art.108 din Constituţia României, republicată, al art. 9 alin. (1) din Ordonanța de urgență a Guvernului nr. 88/1997 privind privatizarea societăților comerciale, aprobată prin Legea nr. 44/1998, cu modificările și completările ulterioare, al art. 51 din Legea nr. 137/2002 privind unele măsuri pentru accelerarea privatizării, cu modificările și completările ulterioare, al Ordonanței de urgență a Guvernului nr. 148/2002 pentru asigurarea condițiilor de finanțare a organizării și desfășurării activităților legate de procesul de privatizare, derulate prin Ministerul Lucrărilor Publice, Transporturilor și Locuinței, aprobată cu modificări prin Legea nr. 57/2003 cu modificările ulterioare, al Ordonanței de urgență a Guvernului nr. 113/2006 privind înființarea Fondului național de dezvoltare, aprobată prin Legea nr. 186/2008, cu modificările ulterioare și al art. 15 alin. (3) din Ordonanța de urgență a Guvernului nr. 37/2008 privind reglementarea unor măsuri financiare în domeniul bugetar, aprobată cu modificări prin Legea nr. 275/2008, cu modificările şi completările ulterioare,*

 Guvernul României adoptă prezenta hotărâre.

 **Art. 1 -** Se aprobă bugetul de venituri şi cheltuieli aferent activității de privatizare pe anul 2019 al Ministerului Transporturilor, prevăzut în Anexa care face parte integrantă din prezenta hotărâre.

**Art. 2 –** (1)Cheltuielile totale aferente veniturilor înscrise în bugetul de venituri și cheltuieli aferent activității de privatizare pe anul 2019 al Ministerului Transporturilor, reprezintă limite maxime care nu pot fi depășite decât în cazuri justificate și numai cu aprobarea Guvenului.

(2) În cazul în care în execuția bugetului de venituri și cheltuieli se înregistrează nerealizări ale veniturilor totale aprobate, Ministerul Transporturilor va efectua cheltuieli totale proporțional cu gradul de realizare al veniturilor totale.

**PRIM-MINISTRU**

**Vasilica-Viorica DĂNCILĂ**